প্রথমে দুটি। তারপর চারটি। ১৯৯০ সালে ছয়টি অনাথ শিশুর দায়িত্ব নিলেন ডেভিড। একসময় সংখ্যাটি ২৫ হলো। উত্তরায় চারতলা একটি বাড়ি ভাড়া নিলেন। চিলড্রেন হোমের কার্যক্রম শুরু হলো। স্কয়ারের চৌধুরী পরিবার সাহায্যের হাত বাড়িয়ে দিল। আরো কিছুদিন পরে, ১৯৯৩ সাল। সাভারের গেণ্ডায় বড় একটি বাড়ি ভাড়া নিলেন ডেভিড। ১৫৯ জন অসহায় শিশু নিয়ে এলেন গেণ্ডায়। এখানে আসার পর বিদেশ থেকেও সহায়তা পেতে শুরু করেন। তারপর স্যামসন চৌধুরী ও তাঁর স্ত্রী কমলাপুরে দুই একর জমি কিনে দেন। আরো বড় হতে থাকে শিশুপল্লীটি। এখন সাত একর জায়গায় ৪৫০ জন শিশু লালিত-পালিত হচ্ছে সামারিতান শিশুপল্লীতে।